Små (3-4 millimeter), bredt ovale, blanke, ofte metallisk skinnende jordlopper, kan også være gulaktige med svarte tegninger. De flerfargede artene minner overflatisk om marihøner, men kjennes fra disse på de trådformede antennene. Antennene er rundt halvparten så lange som kroppen. Pronotum er kort og bredt, dekkvingene rundede og hvelvede uten tydelige punktrader.